ASAP พุ่ง 9% แรงสุดรอบ 4 เดือน รับกระตุ้นท่องเที่ยวหนุนธุรกิจเช่ารถ โบรกฯคาดปี64 พลิกกำไร
ASAP พุ่ง 9% แรงสุดรอบ 4 เดือน รับกระตุ้นท่องเที่ยว หนุนธุรกิจเช่ารถ โบรกฯคาดปี 64 พลิกกำไร ล่าสุดอยู่ที่ 1.82 บ. บวก 0.15 บ. หรือ 8.98% มูลค่าซื้อขาย 20.53 ลบ.
ASAP พุ่ง 9% แรงสุดรอบ 4 เดือน รับกระตุ้นท่องเที่ยว หนุนธุรกิจเช่ารถ โบรกฯคาดปี 64 พลิกกำไร ล่าสุดอยู่ที่ 1.82 บ. บวก 0.15 บ. หรือ 8.98% มูลค่าซื้อขาย 20.53 ลบ.
23 มิ.ย. 2563

ผู้สื่อข่าวรายงานว่า ราคาหุ้น บริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP ล่าสุด ณ เวลา 16.07 น. อยู่ที่ 1.82 บาท บวก 0.15 บาท หรือ 8.98% สูงสุดที 1.84 บาท ต่ำสุดที่ 1.66 บาท ด้วยมูลค่าซื้อขาย 20.53 ล้านบาท

ทั้งนี้ บล.โกลเบล็ก ระบุในบทวิเคราะห์ว่า หุ้นที่ได้ประโยชน์จากรัฐออกแพ็กเกจกระตุ้นเที่ยวในประเทศ ประกอบด้วย ERW CENTEL AOT AAV BA ASAP
ด้าน บล.คิงส์ฟอร์ด ระบุในบทวิเคราะห์ แนะนำ “ซื้อเก็งกำไร” หุ้น ASAP โดยโครงสร้างรายได้ทางฝั่งรถเช่ากว่า 80-90% ยังมาจากลูกค้าที่มีสัญญาการเช่ารถในระยะยาว ส่วนรายได้รถเช่าอีกราว 7-8% มาจากลูกค้าที่เช่ารถในระยะสั้นซึ่งต้องยอมรับว่ากลุ่มนี้จะได้รับผลกระทบไปตามการระบาดของโควิดมากกกว่า (Lock down+ปิดสนามบิน) โดยผลการดำเนินงานมีแนวโน้มผ่านจุดต่ำสุดในช่วงครึ่งไปแรกไป)
สำหรับช่วงที่เหลือของปี ASAP มีโอกาสนำรถที่ครบสัญญาเช่ามาจำหน่ายเป็นรถมือสองด้วย ในเชิงกลยุทธ์ ASAP ก็เป็นหุ้นอีกหนึ่งตัวที่ได้ประโยชน์จากการกลับมาเปิดเศรษฐกิจและการส่งเสริมการท่องเที่ยวภายในประเทศตามนโยบายของรัฐบาลด้วย ส่วนประมาณการกำไรปี 2563 ตลาดยังประเมินว่าเป็นการขาดทุนที่ระดับ 112 ล้านบาท ส่วนปี 2564 พลิกกลับมาเป็นกำไรที่ 24 ล้านบาท